Okresná prokuratúra Trenčín 
Bernolákova 2, 912 50 Trenčín 1 	

Sp. zn. : 1 Pv 301/15/3309	Trenčín, 13.7.2015
EEČ : 2-28-63-2015

U Z N E S E N I E

Trestná vec:	obvinený XXXXX  
Prečin:	Útok na verejného činiteľa podľa § 323 odsek 1 písmeno a Trestného zákona číslo 300/2005 Zbierky zákonov v znení zákona číslo 1/2014 Zbierky zákonov

Rozhodol: 	prokurátorka Okresnej prokuratúry Trenčín
Podľa § 216 odsek 1 Trestného poriadku podmienečne zastavujem trestné stíhanie  obvineného:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
dňa 18.04.2015 v čase medzi 01.30 hod. až 01.50 hod. v Trenčíne na ulici Palackého pred vchodom do prevádzky Sportbar po príchode hliadky Pohotovostnej motorizovanej jednotky Krajského riaditeľstva PZ XXXXX pristúpil k príslušníkovi PZ npráp. XXXXX, XXXXX ktorý na uvedenom mieste zabraňoval narušovaniu verejného poriadku a bezdôvodne ho udrel pravou päsťou do oblasti ľavej sánky, pričom k zraneniu poškodeného npráp. XXXXX nedošlo. 

Podľa §216 odsek 2 Trestného poriadku je určená skúšobná doba pre jednotlivých obvinených nasledovne: 
1.	XXXXX, dátum narodenia: XXXXX 
12 mesiacov
Z priloženého spisového materiálu nevyplýva potreba uložiť obvinenému v skúšobnej dobe obmedzenia v zmysle ustanovenia odseku 4 § 216 Trestného poriadku.
Odôvodnenie:
Uznesením vyšetrovateľa Okresného riaditeľstva PZ, odbor kriminálnej polície XXXXX sp. zn. ORP-319/2-VYS-TN-2015 zo dňa 18.04.2015 bolo podľa § 206 ods. 1 Trestného poriadku vznesené obvinenie XXXXX pre prečin útok na verejného činiteľa podľa § 323 ods. 1 písm. a) Trestného zákona na tom skutkovom základe, že dňa 18.04.2015 v čase medzi 01.30 hod. až 01.50 hod. v Trenčíne na ulici Palackého pred vchodom do prevádzky Sportbar po príchode hliadky Pohotovostnej motorizovanej jednotky Krajského riaditeľstva PZ XXXXX pristúpil k príslušníkovi PZ npráp. XXXXX, XXXXX, ktorý na uvedenom mieste zabraňoval narušovaniu verejného poriadku a bezdôvodne ho udrel pravou päsťou do oblasti ľavej sánky, pričom k zraneniu poškodeného npráp. XXXXX nedošlo a poškodený nebol ani práceneschopný. 

     V rámci vyšetrovania bol vypočutý obvinený, ktorý sa vo svojej výpovedi priznal k zavineniu spáchanej trestnej činnosti, oľutoval ju a vyhlásil, že spáchal skutok, pre ktorý je trestne stíhaný a zároveň obvinený súhlasil s podmienečným zastavením trestného stíhania. Vo svojej výpovedi sa obvinený taktiež ospravedlnil policajtovi, ktorého udrel.

     Poškodený XXXXX si neuplatnil nárok na náhradu škody spôsobenú trestným činom a vo svojej výpovedi sa vyjadril, že materiálna škoda mu nevznikla žiadna. 

     Z odpisu registra trestov vyplýva, že obvinený XXXXX doposiaľ nebol súdne trestaný. Z miesta bydliska nie je hodnotený negatívne.  Priestupkovo bol doposiaľ riešený dvakrát, a to dňa 14.11.2012, kedy porušil V 13 a dopustil sa priestupku podľa § 22 ods. 1  zákona č. 372/1990 Zb. o priestupkoch, za čo mu bola uložená bloková pokuta vo výške 10 Eur a dňa 01.10.2013, kedy sa dopustil priestupku podľa § 3 ods. 2 písm. b) zákona č. 8/2009 Z.z. o cestnej premávke (všeobecné povinnosti účastníka cestnej premávky), za čo mu bola uložená bloková pokuta vo výške 20 Eur. 

     Podľa § 216 odsek 1 Trestného poriadku v konaní o prečine, na ktorý zákon ustanovuje trest odňatia slobody, ktorého horná hranica neprevyšuje päť rokov, môže prokurátor so súhlasom obvineného po vznesení obvinenia do podania obžaloby na návrh policajta alebo aj bez návrhu podmienečne zastaviť trestné stíhanie, ak 

a) vyhlási, že spáchal skutok, za ktorý je stíhaný, a nie sú dôvodné pochybnosti o tom, že jeho vyhlásenie bolo vykonané slobodne, vážne a zrozumiteľne, 

b) nahradil škodu, ak bola činom spôsobená, alebo s poškodeným o jej náhrade uzavrel dohodu alebo urobil iné potrebné opatrenia na jej náhradu, a

c) vzhľadom na osobu obvineného, s prihliadnutím na jeho doterajší život a na okolnosti prípadu možno takéto rozhodnutie považovať za dostačujúce. 

       Podľa § 216 odsek 2 Trestného poriadku v uznesení o podmienečnom zastavení trestného stíhania sa určí obvinenému skúšobná doba na jeden rok až päť rokov. Skúšobná doba sa začína právoplatnosťou uznesenia o podmienečnom zastavení trestného stíhania. 

       Ak obvinený v priebehu skúšobnej doby bude viesť riadny život, prokurátor rozhodne, že sa obvinený osvedčil, ak však v skúšobnej dobe podmienečného zastavenia trestného stíhania sa dopustí trestného činu alebo iného protiprávneho konania prokurátor rozhodne, a to aj počas skúšobnej doby, že sa v trestnom stíhaní pokračuje.

       Aj napriek tomu, že sa obvinený XXXXX sa dopustil dvoch priestupkov na úseku cestnej premávky, ktoré však nesúvisia s prečinom, pre ktoré mu bolo vznesené obvinenie, mám za to, že v tomto prípade boli splnené všetky zákonné podmienky podmienečného zastavenia trestného stíhania, a preto som rozhodla tak, ako je uvedené vo výrokovej časti tohto uznesenia.    

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

Mgr. Lucia Mládenková
prokurátorka